**MATERSKÁ ŠKOLA RAŽŇANY č.237, 082 61 RAŽŇANY**

***Správa***

***o výchovno – vzdelávacej činnosti, jej výsledkoch***

***a podmienkach materskej školy za školský rok 2020/2021***

**Predkladá:**

Mgr. Janka Mišková

riaditeľka materskej školy

 Prerokované v pedagogickej rade školy dňa 15.10.2021

**Vyjadrenie rady školy:**

 Rada školy **odporúča / neodporúča**

 zriaďovateľovi Obec Ražňany

 **s c h v á l i ť**

Správu o výchovno-vzdelávacej činnosti, jej

výsledkoch a podmienkach MŠ

za školský rok 2020/2021

 **Júlia Chiškárová ..............................................**

 meno a priezvisko

 predseda Rady školy pri MŠ Ražňany

**Stanovisko zriaďovateľa:**

Obec Ražňany

**s ch v a ľ u j e – n e s ch v a ľ u j e**

Správu o výchovno-vzdelávacej činnosti, jej

výsledkoch a podmienkach MŠ

za školský rok 2020/2021

 ................................................................

 za zriaďovateľa

**1. Základné identifikačné údaje**

**1. Názov školy:** Materská škola

**2. Adresa školy:** Materská škola Ražňany č.237, 082 61

**3. Telefón:** 051/ 452 3846

**4. Internetová adresa:** [www.ms.raznany.sk](http://www.ms.raznany.sk), **e-mailová adresa:** msraznany@post.sk

**5. Zriaďovateľ:** Obec Ražňany

 Ražňany č.235, 082 61 Ražňany

 t.č. 051/ 452 12 14

 Štatutár: starosta obce Radovan Rokošný

**2. Vedúci zamestnanci školy**

**Riaditeľ:** Mgr. Janka Mišková

**Vedúca ŠJ:** Mária Semanová (dlhodobá PN)

 Františka Voľanská, od 14.06.2021 Daniela Harvanová

**3. Údaje o rade školy a iných poradných orgánoch školy**

**Rada školy**

**Predseda:** Júlia Chiškárová (pedagogický zamestnanec)

**Ostatní zamestnanci:** Monika Soľárová (prevádzkový zamestnanec)

**Zástupcovia rodičov:** Mgr. Miroslava Baková

 Mgr. Sylvia Šimková

**Zástupca zriaďovateľa**: Bc. Imrich Horňák

**Stručná informácia o činnosti rady školy za školský rok 2020/2021:**

Poradný orgán Rada školy zasadala celkovo štyri krát. Na ustanovujúcom zasadnutí konanom dňa 16.9.2021 si členovia zvolili predsedu rady školy, prerokovali sa Stanovy Rady školy pri MŠ Ražňany.

Obsahom druhého zasadnutia dňa7.10.2021 bola Správa o výchovno-vzdelávacej činnosti, jej výsledkoch a podmienkach MŠ za šk.rok 2019/2020, ktorú predložila riaditeľka MŠ Mgr. Mišková. Prijaté uznesenie – rada školy odporučila zriaďovateľovi schváliť predloženú Správu o VVČ za uplynulý školský rok.

Výberové konanie na funkciu riaditeľky materskej školy bolo obsahom tretieho zasadnutia, ktoré sa konalo 31.5.2021. Požadované doklady predložila jedna uchádzačka, súčasná riaditeľka MŠ, ktorú po prezentácii návrhu koncepcie rozvoja materskej školy a komunikácii o napredovaní MŠ a o odstránení rezerv jednohlasne zvolili členovia rady školy.

Nový školský poriadok, vypracovaný v súlade s platnou legislatívou a podľa manuálu na vypracovanie školského poriadku zverejneného na webovom sídle Ministerstva školstva , predložila riaditeľka MŠ na poslednom zasadnutí dňa 24.62021. Prerokovali sa zmeny týkajúce sa povinného predprimárneho vzdelávania, nedbania plnenia povinného predprimárneho vzdelávania, ospravedlnenie detí z dôvodu choroby a iných dôvodov, výška finančného príspevku – príspevok rodičov na čiastočnú úhradu nákladov, zmeny v poskytovaní dotácie na stravu pre deti v poslednom ročníku MŠ, deti v hmotnej núdzi. Prijaté uznesenie – rada školy berie na vedomie Školský poriadok MŠ Ražňany.

**Informácie o poradných orgánoch riaditeľa školy:**

Členkami poradných orgánov – pedagogickej rady a metodického združenia sú všetci pedagogickí zamestnanci.

Pedagogická rada  prerokovala a schválila v šk.roku 2020/2021 na svojich zasadaniach:

August 2020 - oboznámenie so Sprievodcom školským rokom 2020/2021, prerokovanie a schválenie Plánu práce a jeho príloh, prerokovanie Školského poriadku - práva a povinnosti, pracovné náplne zamestnancov, Pokyny upravujúce podmienky prevádzky a vnútorného režimu MŠ na školský rok 2020/2021, schválenie štruktúry plánov výchovno-vzdelávacej činnosti, hárkov pedagogickej diagnostiky, rozvoj grafomotorických zručností detí v triedach, pokyny k otvoreniu nového šk. roka a organizačné zabezpečenie.

Prijaté uznesenie sa týkalo dodržania pokynov upravujúcich podmienky prevádzky a vnútorného režimu na školský rok 2020/2021, vypracovať osobný plán profesijného rozvoja pedagogického zamestnanca s termínom do 30.10.2021 a PR berie na vedomie školský poriadok a pokyny riaditeľky MŠ.

Druhé zasadnutie sa konalo 30.9.2020, obsahom boli informácie z pracovného seminára na tému „Plán profesijného rozvoja, tvorba portfólia“, Usmernenie k postupu škôl pri realizácii výchovno-vzdelávacieho procesu počas mimoriadnej situácie v súvislosti s ochorením COVID-19. Ako uznesenie pedagogická rada ukladá - dodržiavať vypracovaný manuál „Pokyny upravujúce podmienky režimu MŠ“ a pokyny zriaďovateľa k prevádzke.

Správa o výchovno-vzdelávacej činnosti, jej výsledkoch, podmienkach MŠ za šk.rok 2019/2020, Plán profesijného rozvoja, Organizácia prevádzky počas jesenných prázdnin ZŠ a vianočných sviatkov sa prerokovalo a schválilo na zasadnutí dňa 13.11.2020. Prijaté uznesenie – vyplniť pozorovacie hárky detí, priebežne študovať zaujímavosti, aktuality z pedagogickej literatúry, poznatky aplikovať v praxi.

Oboznámenie s výsledkami a poznatkami z vnútroškolskej kontroly, hospitačnej činnosti , informácie k zápisu detí do MŠ, výsledky depistážnych vyšetrení , školská zrelosť 5/6 ročných profesijný rozvoj pedagogických zamestnancov, prerokovanie termínu zápisu do MŠ a podmienky prijatia dieťaťa bolo na programe zasadnutia PR dňa 7.4.2021.

Uznesenie č.1 - podľa aktuálnej ponuky webinárov a osobného plánu profesijného rozvoja rozširovať a prehlbovať profesijné kompetencie. Uznesenie č.2 – dodržať termín prijímania detí na predprimárne vzdelávanie, podmienky prijatia dieťaťa.

Dňa 18.6.2021 sa konalo posledné zasadnutie, na ktorom sa prerokovalo organizačné zabezpečenie MDD a ďalších naplánovaných aktivít, riaditeľka školy oboznámila zamestnancov s kritériami a zásadami hodnotenia pedagogických zamestnancov, hodnotiacimi hárkami a swot analýzou MŠ, školským poriadkom na šk.rok 2021/2022, organizáciou prevádzky MŠ počas letných mesiacov a plánom dovoleniek. Vypracovať hodnotiace hárky detí, odovzdať hodnotiaci hárok zamestnanca a vyhodnotenie výchovno-vzdelávacej činnosti podľa tried bolo obsahom prijatých uznesení.

Počas celého šk.roka 2020/2021 z dôvodu epidemiologickej situácie v súvislosti so šírením ochorenia COVID-19 sa uskutočnili aj operatívne zasadnutia pedagogickej rady s obsahom vydania pokynov a opatrení Úradu verejného zdravotníctva SR a ministra školstva, aktualizácie Školského semaforu zverejnených na www.minedu.sk .

Zasadnutia metodického združenia z dôvodu epidemiologickej situácie mali iný obsah ako naplánované témy.

1. MZ – január 2021

Cieľ: Udržať a aktualizovať profesijné kompetencie učiteľov potrebných na výkon ich špecializovanej pedagogickej činnosti v oblasti stratégii interpersonálnej kooperácie v riadení metodického združenia.

Forma: Odborný a pracovný seminár

2. MZ – apríl 2021

Cieľ: Jarné inšpirácie – muzikofiletika.

Forma: Power prezentácia, praktická ukážka, výmena pedagogických skúseností.

3. MZ – jún 2021

Cieľ: Analyzovať a vyhodnocovať úspešnosť plnenia vymedzených cieľov, stratégií. Tvorba plánu MZ na nový školský rok. Na tomto zasadnutí sa členky metodického združenia v súlade s platnou legislatívou – vyhláška č.438/2020, kde sa vypúšťa obligatórna povinnosť zriaďovať metodické združenie ako poradného orgánu riaditeľky MŠ dohodli, že otázke pokračovania v zasadnutiach MZ z dôvodu zmien v kolektíve pedagogických zamestnancov bude venovať na prvom zasadnutí pedagogickej rady v šk.roku 2021/2022.

**4. Informácie o počte detí MŠ za školský rok 2020/2021**

|  |
| --- |
| **stav k 31.aprílu 2021** |
| Po počet tried | P počet detí | z toho integrované (deti so ŠVVP) |
| **2** | **48** |  **4** |

|  |
| --- |
| **stav k 30.júnu 2021 (od 12.04.2021)** |
| Po počet tried | P počet detí | z toho integrované (deti so ŠVVP) |
| **3** | **58** |  **4** |

**Údaje o počte zapísaných detí do 1.ročníka ZŠ:**

|  |
| --- |
| **stav k 30.júnu 2021** |
| Po Celkový počet detí | P Počet dievčat |  Odklady povinnej školskej dochádzky: |
| **22** |  **13** |  **2** |

**Počet prijatých detí na školský rok 2021/2022** k 30.júnu 2021**: 27**

**5. Informácie o fyzickom počte zamestnancov a  plnení kvalifikačného predpokladu pedagogických zamestnancov školy ku dňu koncoročnej pedagogickej rady**

|  |
| --- |
|  **Počet**  |
| zamestnanci MŠ spolu | 10 |
| Z toho PZ | 5 |
| Z počtu PZ\* |  |
| - kvalifikovaní | 5 |
| - nekvalifikovaní |  0 |
| - dopĺňajú si vzdelanie |  0 |
| Z toho NZ\*\* |  5 |
| Z počtu NZ |   |
| -upratovačky |  1 |
| -ostatní | 4 – školská jedáleň |
|  |  |

**Vysvetlivky:** PZ\* – pedagogickí zamestnanci, NZ\*\* – nepedagogickí zamestnanci

**6. Informácie o aktivitách a prezentácii školy na verejnosti**

V tomto školskom roku z dôvodu pozitivity zamestnancov alebo detí materskej školy na COVID – 19 a rozhodnutia RÚVZ v Prešove bola prerušená prevádzka celej MŠ od 15.októbra do 9.novembra 2020, od 8.marca do 6.apríla 2021 a v II. triede od 23.apríla do 6.mája 2021. Počas mesiaca január 2021 do 8.februára podľa pokynov a odporúčaní vlády, ministra školstva a úradu verejného zdravotníctva bola prevádzka zabezpečená pre deti rodičov pracujúcich v kritickej infraštruktúre.

Počas mimoriadneho prerušenia školského vyučovania z dôvodu vyhlásenia núdzového stavu

pri šírení koronavírusu spôsobujúceho ochorenie COVID-19, učiteľky čerpali námety z internetových stránok [www.ucimenadialku.sk](http://www.ucimenadialku.sk) , [www.preucitelky.ak](http://www.preucitelky.ak), [www.eduword.sk](http://www.eduword.sk) , vlastné námety, vhodné pracovné listy, hry a aktivity uverejňovali pre rodičov na webovej a facebookovej stránke školy .

 Všetky aktivity sa konali v materskej škole iba pre deti, bez účasti rodičov a verejnosti.

|  |
| --- |
|  **Informácie o aktivitách organizovaných školou** |
| „Kamarát prírody“ – celoročné plnenie úloh projektu |
| „Šarkaniáda“: prehliadka šarkanov  |
| „Európsky týždeň športu“- športové hry, súťaže, bicyklovanie, loptové hry na multifunkčnom ihrisku |
|  |
| „Putovanie jesennou prírodou“- vychádzka do prírody /Svetový deň chôdze 18.10./  |
| „Nebezpeční záškodníci“: príprava nástenky s témou zdravého životného štýlu, nesprávneho stravovania detí, divadelné predstavenie hrané učiteľkami MŠ „Včielka Želka a pivový pohár“ |
| „Vianočné trhy“- príprava, pečenie medovníkov a ozdobovanie, výzdoba triedy, príprava darčekov pre rodičov |
| „Sláviček“- triedne kolá v speve slovenských a šarišských ľudových piesní |
| „Fašiangový karneval“ – február  |
| „Veľká noc“ – výzdoba kraslíc, zhotovenie veľkonočných pozdravov, vynášanie Moreny |
| „Deň Zeme“ – úprava školského dvora, hrabanie, zbieranie konárikov a odpadkov aj v okolí materskej školy, triedenie odpadu  |
| Oslavy MDD – športový deň, divadelné predstavenie, rozdávanie darčekov  |

|  |
| --- |
|  |

**Informácie o projektoch, do ktorých je škola zapojená**

|  |  |  |
| --- | --- | --- |
| **Názov projektu** |  **Termín začatia** **realizácie projektu** | **Termín ukončenia** **realizácie projektu** |
| ŠPZ | 2002 | pokračuje |
|

|  |
| --- |
|  Recykluj a vyhrajs Milk agro |

 | September 2019 | Jún 2020 |
| Školské ovocie | Október 2019 | Jún 2020 |

**7. Informácie o výsledkoch inšpekčnej činnosti vykonanej Štátnou školskou inšpekciou v škole**

 V  školskom roku 2020/2021 nebola vykonaná inšpekčná činnosť Štátnej školskej inšpekcie.

**8. Informácie o priestorových a materiálnych podmienkach školy**

**Priestorové podmienky školy:**

Budova je účelovým zariadením. Jej priestory sú vyhovujúce pre výchovno- vzdelávaciu činnosť detí predškolského veku. Exteriér budovy je estetický, terasy a chodníky sú zrekonštruované . Interiér II.pavilónu bol rekonštruovaný- vymenili sa podlahy v triede, herni, spálni, vstupnej chodbe, šatni, maľovali sa priestory triedy a herne.

Od 12.4.2021 sa začala prevádzka III. triedy v novovybudovanom pavilóne pre deti vekovej kategórie 3-4 roky, priestory a vybavenie nábytkom, učebnými pomôckami, hračkami je vkusné, estetické, moderné.

Materská škola má priestranný školský dvor s dostatočnou plochou zelene a stromov. Nachádzajú sa tu detské preliezačky, lavicové a pružinové hojdačky, kolotoč, pieskovisko, domček so šmýkačkou. Počas pobytu na školskom dvore môžu deti využívať rozmanité pracovné náradie, kolobežky, odrážadlá, sane, klzáky, lopty, futbalové bránky, nafukovací bazén, slnečníky, hračky do piesku, prenosné dopravné ihrisko, ktoré sú uložené v skladových priestoroch prístupné zo školského dvora. V tomto roku pribudlo na školskom dvore detské ihrisko s doskočiskom, preliezkou, tunelom a šmýkačkou.

**Materiálne podmienky školy: veľmi dobré**

* Učebné pomôcky doplnené o didaktické hračky, polytechnické stavebnice a pomôcky zamerané na skupinové a individuálne učenie, predčitateľskú gramotnosť, elektronické didaktické pomôcky na rozvoj digitálnych kompetencií.
* Vhodné telovýchovné náčinie a náradie.
* Zakúpený výtvarný a pracovný materiál pre všetky deti.
* Vybavenie počítačovou technikou s príslušenstvom, edukačnými softwérami, interaktívnou tabuľou pre deti a učiteľky vo všetkých triedach.

**9. Informácie o oblastiach, v ktorých škola dosahuje dobré výsledky, o oblastiach, v ktorých má škola nedostatky**

|  |  |
| --- | --- |
| **Silné stránky** | **Slabé stránky** |
| -Vypracovanie školského vzdelávacieho  programu – „Zázračný strom poznávania“ - Vysoký záujem rodičov o umiestnenie detí do  materskej školy- Pozitívna sociálno - emocionálna klíma - Úplná kvalifikovanosť pedagogických  zamestnancov (3 učiteľky s VŠ II. stupňa) - Vzdelávanie všetkých pedagogických  zamestnancov (plán profesijného rozvoja)- Samostatnosť pedagogických zamestnancov  pri plnení úloh, znalosť práce s počítačom- Dobrá pripravenosť detí na vstup do základnej  školy- Kvalitné učebné pomôcky, dostatok hračiek,  učebných pomôcok, interaktívne tabule vo  všetkých triedach- Modernizácia exteriéru a interiéru- Prezentácia detí na verejnosti, účasť na  kultúrnych podujatiach v obci- Dobrá spolupráca s Obecným úradom- Zaujímavé aktivity pre deti aj rodičov | - Nedostatočné zručnosti niektorých detí  pred vstupom do základnej školy- Nedokončená rekonštrukcia I. a II.pavilónu- Spolupráca s rodičmi u detí z MRK- Chýbajúci pedagogický asistent k deťom  so ŠVVP a z MRK |
| **Príležitosti**  | **Ohrozenia** |
| - Možnosť sa vzdelávať- Reagovanie na výzvy MŠVVaŠ SR ale aj  iných organizácií – vypracovanie projektov- Spolupráca s inými organizáciami- Odovzdávanie skúseností študentom  stredných a vysokých škôl- Posilnenie poradenstva pre rodičov- Využívanie pomoci od rodičov | - Možnosť detí navštevovať MŠ v Sabinove- Stúpajúci počet detí so ŠVVP a poruchami reči |

**Oblasť výchovno-vzdelávacej činnosti:**

Jazyk a komunikácia

Klady:

* spontánny rečový kontakt s učiteľkami, inými dospelými, deťmi,
* záujem o písanú reč,
* rozlišovanie fiktívnych a reálnych skutočností,
* primeraná slovná zásoba,

Rezervy:

* rešpektovanie hovoriaceho, „skákanie do reči“, nezotrvávanie v téme komunikácie,
* manipulácia s knihou,
* nesprávne držanie grafického materiálu.

Matematika a práca s informáciami

Klady:

* vymenovanie a chápanie číselného radu,
* vytváranie skupín s určením kritérií, rozlišovanie viac-menej-rovnako,
* zostavenie podľa fantázie aj predlohy rozličné útvary (plošné aj priestorové),
* identifikácia geometrických tvarov,
* ovládanie digitálnych technológií.

Rezervy:

* chápanie pojmov všetci, každý, žiaden,
* porovnávanie predmetov kladením na seba, prikladaním k sebe,
* pohyb po štvorcovej sieti.

Človek a príroda:

Klady:

* identifikácia zmien v prírode, určovanie počasia, ročných období,
* rozlišovanie listnatých a ihličnatých stromov,
* identifikácia rôznorodosti živočíšnej a rastlinnej ríše, ich základných vlastností, výskyt,
* rozlišovanie a pomenovanie druhov ovocia, zeleniny,
* opis ľudského tela v základných anatomických kategóriách, fyziologické funkcie niektorých vnútorných orgánov (pľúca, srdce),
* význam vody pre rastliny, živočíchy, človeka.

Rezervy:

* predvídanie nebezpečných situácií,
* rozlišovaní živých a neživých súčastí prírody.

Človek a spoločnosť:

Klady:

* rozlišovanie časových vzťahov deň-noc, režim dňa,
* identifikácia dopravných prostriedkov, dodržiavanie základných pravidiel správania účastníkov cestnej premávky,
* štátne symboly SR,
* nadviazanie základného sociálneho kontaktu, vedieť sa dohodnúť,
* identifikácia členov rodiny, príbuzenských vzťahov.

Rezervy:

* používanie pozdravov, poďakovania, vedieť poprosiť, ospravedlniť sa.

Človek a svet práce:

Klady:

* sebaobslužné činnosti (obliekanie, vyzliekanie, obúvanie, vyzúvanie, upratovanie hračiek)
* tvorivé využívanie hračiek,
* pomenovanie predmetov dennej potreby,
* identifikácia povolaní, remesiel.

Rezervy:

* manipulácia s drobnými predmetmi,
* nesprávne sedenie pri stole počas jedenia, používanie vidličky, príboru.

Umenie a kultúra:

Klady:

* spev piesní s oporou o hlas učiteľky, hudobný nástroj, aj samostatne,
* rytmizácia hrou na telo,
* spájanie spevu s hudobno-pohybovými hrami,
* modelovanie,
* experimentovanie s farbami,
* opisovanie obsahu kresby, maľby.

Rezervy:

* správne dýchanie pri speve,
* trhanie papiera,
* strihanie po čiare.

Zdravie a zdravý životný štýl:

Klady:

* osvojenie základných hygienických návykov,
* osvojenie základných polôh a postojov, telovýchovnej terminológie,
* ovládanie základných lokomočných pohybov,
* využívanie tanečných prvkov na hudbu,
* dodržiavanie pravidiel pohybových hier.

Rezervy:

* správna chôdza po schodoch so striedaním nôh (u mladších detí),
* manipulácia s loptou (chytanie, hádzanie, kotúľanie).

**Ďalšie informácie o škole, ktoré môže správa obsahovať:**

Na veľmi dobrej úrovni je spolupráca s inými inštitúciami, o úspešnosti svedčí vysoká odbornosť všetkých zainteresovaných :

* Obecný úrad Ražňany,
* TSP a Komunitné centrum Ražňany,
* CZŠ Ražňany,
* CPPPaP Sabinov,
* ZUŠ Sabinov,
* Mestská knižnica Sabinov.

Materská škola z dôvodu zlepšenia spolupráce s rodičmi poskytuje:

- poradné a metodické služby pre rodičov detí,

 - konzultácie pre rodičov s psychologičkou,

 - možnosť zapožičania odbornej literatúry.

V materskej škole vládne tvorivá atmosféra, sebaúcta, priateľské vzťahy medzi deťmi, kolektívom školy a deťmi a rodinou.

V Ražňanoch 15. 10. 2021

 Mgr. Janka Mišková

 Riaditeľka MŠ